title: Cleta de sostens de Cardrona
text: A cleta de sostens de Cardrona (en anglés Cardrona Bra Fence) ye una atracción turistica polemica de Nueva Zelanda (rechión d'Otago), que consiste en una cleta rural plena de sostens penchaus. A cleta se troba a o costau d'una carretera publica, adchacent a uns terrenos, en a val de Cardrona, a o suduest de Wanaka.
  
  A cleta de sostens prencipió en bell inte entre Nadal y Cabo d'anyo de 1999, quan os sostens de quatro mullers fueron penchaus en l'alambre d'a cleta chunto a la carretera, por razons desconoixidas. A noticia s'estendilló, y ascape mas sostens prencipioron a apareixer. O numero d'istos continó incrementando-se a mida que se feba mas conoixida. En primerías de 2006, bi heba mas de 800 sostens en l'alambrada. Bells locals dioron a bienvenida a la cleta en considerar-la como atracción turistica, atros la consideraban una monstruosidat y vergonya, y tamién un periglo potencial ta os conductors que emplegaban a carretera.
  
  O 28 d'abril de 2006, dimpués de descubrir que a cleta se trobaba en un espacio reservau a la carretera publica, o consello local determinó que a cleta yera una monstruosidat y un periglo y ordenó sacar os sostens d'a cleta.
  
  A eliminación d'a cleta levo en l'anyo siguient a protestas mirando de fer a mayor cadena de sostens d'o mundo en un Festival anyal celebrau en a vecina localidat de Wanaka. A cadena plegó dica os 7.400 sostens, mas de 100.000 por debaixo d'o record mundial, encara que replegó mas de 10.000 $ ta obras de caridat.
  
  A cleta de sostens se troba actualment amán d'a destilería de Cardrona. En l'anyo 2015 fue rebaptizada, ya en a suya nueva ubicación, como "Bradrona" (chuego de parolas entre "Bra", sostén en anglés, y "Cardrona"), convertindo-se a más en una iniciativa que ha reculliu, en una caixa situada en o mesmo puesto, mas de 30,000 $ en a luita contra o cáncer de mama.
  
  Referencias
  
  Vinclos externos 
   Noticia sobre a cleta d'octubre de 2000 
   Vidio d'a cleta en maryo de 2004 - "Youtube"
  
  Molimentos de Nueva Zelanda
  Ropa interior